Olimpijske igre 2028.
Olimpijske igre 2028, zvanično XXXIV olimpijske igre, poznate i kao LA28, predstojeći su međunarodni sportski događaj koji bi se trebao održavati od 14. do 30. jula 2028. u Los Angelesu, u Kaliforniji, Sjedinjene Države. To će biti prve ljetne igre koje će se održati u SAD-u od Olimpijskih igara 1996. u Atlanti i prve olimpijske igre u SAD-u od Zimskih olimpijskih igara 2002. u Salt Lake Cityju. Proces nadmetanja za grada domaćina prvobitno je trebao započeti 2019. godine, a pobjednička ponuda trebala je biti objavljena na sjednici MOK-a sredinom 2021. godine. Međutim, nakon povlačenja određenog broja gradova iz nadmetanja za Zimske olimpijske igre 2022. i Ljetne olimpijske igre 2024., Međunarodni olimpijski komitet (MOK) odlučio je u julu 2017. godine da zajednički dodijeli Igre 2024. i 2028. godine. Tako je 31. jula 2017. postignut sporazum kojim se Los Angeles natječe za Igre 2028. godine sa 1,8 milijardi dolara dodatnih sredstava od MOK-a, što je potom otvorilo put Parizu da bude potvrđen kao domaćin Igara 2024. godine. Oba grada su službeno proglašena pobjednicima u svojim igrama na 131. zasjedanju MOK-a u Limi, Peru, 13. 9. 2017. IOC je pohvalio LA ponudu zbog korištenja rekordnog broja postojećih i privremenih objekata i što se u potpunosti oslanjao na korporativno finansiranje.